જુનાગઢ જલારામ સોસાયટી ખાતે રહેતા અને જમીન મકાન  બ્રોકરેજ નો વ્યવસાય કરતા શૈલી ભાઈ બિપિન ચંદ્રભાઈ  બાટવીયાએ પોલીસને એવા મતલબની ફરિયાદ આપી હતી કે પોતે વર્ષ ૨૦૧૧માં  જલારામ સોસાયટી જાગનાથ મંદિર પાસે રહેતા જગદીશ ભાઈ  મનહરભાઈ કારીયા પાસેથી રુપિયા પચાસ હજાર દસ ટકાના વ્યાજે લીધેલ જેનું રુપિયા ૫૦૦૦  દર માસે ફરીયાદી પાસેથી  આરોપીઓ દ્વારા વ્યાજ વસુલવામાં આવતુ હતુ વ્યાજ ભરવામાં મોડું થાય ત્યારે હિસાબમાં વ્યાજનું પણ વ્યાજ ચઢાવવામાં આવતું હતું આરોપી જગદીશભાઈ કારીયા અને તેમના ભાઈ હર્ષદભાઈ કારીયા દ્વારા ફરિયાદી પાસે થી  તેમના બેંક ખાતાના ચેકો પણ લેવામાં આવ્યા હતા આ ઉપરાંત ફરિયાદીના પોલીસને જણાવ્યા અનુસાર જગદીશભાઈ કારીયા એ રુપિયા ત્રણ લાખ અને તેમના ભાઈ હર્ષદભાઈ કારીયાએ સાડા ત્રણ લાખના ખોટા વ્યવહારો બતાવી સ્ટેમ્પ પેપર પર ધાકધમકીઓ આપી લખાણ પણ  કરાવી લીધેલ છતાં  આટલાથી ના અટકી આખા પરિવારને અવારનવાર રુપિયાની પઠાણી ઉઘરાણી કરી ધાકધમકીઓ નો સામનો કરવો પડતો વ્યાજંકવાદીની નાગચુળમાં ફસાયેલ પરિવારે આખરે હિંમત એકઠી કરી બી ડિવિઝન પોલીસ મથકમાં ફરિયાદ નોંધાવતા પોલીસે આઇ. પી. સી કલમ ૫૦૬ (૨) ૩૨૩  તેમજ મની લોન્ડરિંગ ની કલમ ૪૨ (ક) ૪૨ (ઘ) અને ૪૨ (ચ) અન્વયે ગુનો નોંધી આગળની તજવીજ હાથ ધરી હતી ફરિયાદના પગલે જૂનાગઢ પંથકના વ્યાજંકવાદીઓમા પોલીસ કાર્યવાહીને લઇને ભયનો માહોલ છવાઇ જવા પામ્યો હતો.